છેડતીનો ભોગ બનનાર મહિલા પોલીસકર્મીએ ફરિયાદમાં જણાવ્યુ છે કે તે અને તેનો ભાઇ બંને એકલા રહે છે અને પોતે પરિણીત છે તથા પતિ સાથે મનમેળ ન હોઇ પતિ તેમના ઘેર રહે છે. બનાવના દિવસે સાંજે જમ્યા બાદ પ્રથમ રૂમમાં એક મોબાઇલ ચાર્જમાં મૂકેલ હોય તેમણે તેમના ભાઇને પૂછતા ભાઇએ કહ્યુ કે આપણી સામે રહેતા જીતેન્દ્રસિંહનો છે અને તુ જમવાનુ બનાવતી હતી તે વખતે નવેક વાગ્યે મોબાઇલ ચાર્જીંગમાં મૂક્યો હતો. તે પછી દસ વાગ્યા સુધી જીતેન્દ્રસિંહ મોબાઇલ લેવા આવેલ ન હોવાથી દરવાજાની સ્ટોપર મારી ન હતી અને જીતેન્દ્રસિંહ મોબાઇલ લેવા આવે તો મોબાઇલ આપી દરવાજો બંધ કરવાનુ કહી ભોગ બનનાર સૂઇ ગયેલ અને પોણા અગિયારેક વાગ્યે આ ઘટના બની હતી.